240 Službeni list Europske unije 02/Sv. 15 32007R0501 9.5.2007. SLUŽBENI LIST EUROPSKE UNIJE L 119/1 UREDBA VIJEĆA (EZ) br. 501/2007 od 7. svibnja 2007. o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 26., uzimajući u obzir prijedlog Komisije, budući da: Uz proširenje Europske unije znatno se povećao broj malih i srednjih poduzeća (MSP) koja koriste neobrađeni, nelegirani aluminij za proizvodnju poluproizvoda i gotovih industrijskih proizvoda. Nadalje, stanje na tržištu unutar Europske unije znatno se promijenilo zbog  preuzimanja  industrija  Zajednice  od  strane globalnih industrijskih holdinga i daljnje koncentracije proizvođača aluminija na svjetskom tržištu. U isto vrijeme, troškovi električne energije, važan čimbenik u proizvodnji nelegiranog aluminija, dramatično su se povećali i razvoj svjetskog gospodarstva doveo je do nestašice u opskrbi sirovog aluminija. Navedeni čimbenici doveli su do znatnog povećanja cijena sirovog aluminija i u velikoj su mjeri nezavisne male i srednje potrošače nelegiranog aluminija isključili iz bescarinske nabave ovog proizvoda. Plaćanje carine u visini od 6 % za osnovnu sirovinu stoga ima učinak da je konkurentnost takvih poduzeća ugrožena i stvara opas- nost od toga da velik broj takvih poduzeća neće moći preživjeti. Isključivanje navedenih poduzeća s tržišta Zajednice svakako bi smanjilo tržišno natjecanje za polugotove proizvode od aluminija na ovom tržištu. Osim toga, takvo bi isključivanje imalo negativne učinke na zapo- slenost u Zajednici, posebno u nekim ruralnim podru- čjima novih država članica. Djelomična suspenzija carine za nelegirani aluminij stoga bi do određene mjere pobolj- šala konkurentnost MSP-a i time poboljšala tržišno natje- canje za polugotove i gotove proizvode od aluminija na tržištu Zajednice. Ovu situaciju treba promatrati u odnosu na utjecaj suspenzije carine na postrojenja za proizvodnju nelegi- ranog aluminija koja još uvijek postoje unutar Zajednice i u državama s preferencijalnim carinskim režimom s Europskom unijom. Gotovo sva postrojenja ili izravno ili neizravno pripadaju glavnim industrijskim holdinzima koji se nalaze izvan Europske unije. Aluminij proizveden u navedenim postrojenjima i isporučen bez carine, uglavnom se upotrebljava za daljnju preradu unutar poduzeća povezanih s navedenim holdinzima. Samo razmjerno mali udio nelegiranog aluminija oslobođenog od carine dostupan je nezavisnim MSP-ima. Međutim, uzimajući u obzir razmjerno visoku razinu konvencio- nalne carinske stope u visini od 6 %, samostalna djelo- mična suspenzija ove pristojbe utjecat će na profitabil- nost proizvodnje i naknadne postupke prerade u tim poduzećima zbog povećanog pritiska na cijene proiz- voda, što proistječe iz prerade, kao i na sirovi aluminij koji se prodaje nezavisnim poduzećima na otvorenom tržištu. S obzirom na ovu situaciju čini se stoga prikladnim djelomično suspendirati autonomnu carinsku stopu. To bi omogućilo nezavisnim MSP-ima da smanje svoje troškove i da iskoriste značajno povećanje konkurentno- sti. Ta djelomična suspenzija autonomne carine za neobra- đeni, nelegirani aluminij prikladna je za uravnoteženje gospodarskih interesa dotičnih subjekata.